El-Enfal
<s>U ime Allaha, Milostivog, Samilosnog!</s><s>1. Pitaju te o plijenu.</s><s>Reci: "Plijen pripada Allahu i Poslaniku." Zato se bojte Allaha i izgladite međusobne razmirice, i pokoravajte se Allahu i Njegovu Poslaniku, ako ste pravi vjernici.</s><s>2. Pravi vjernici su samo o­ni čija se srca strahom ispune kad se Allah spomene, a kad im se riječi Njegove kazuju, vjerovanje im učvršćuju i samo se na Gospodara svoga oslanjaju,</s>

<s>3. o­ni koji molitvu obavljaju i dio od o­noga što im Mi dajemo udjeljuju.</s>

<s>4. o­ni su, zbilja, pravi vjernici -  njih počasti, i oprost, i obilje plemenito kod Gospodara njihova čekaju.</s>

<s>5. Tako je bilo i o­nda kada te je Gospodar tvoj s pravom iz doma tvoga izveo - što jednoj skupini vjernika nikako nije bilo po volji.</s>

<s>6. Raspravljali su se s tobom o borbi; iako im je bilo očito da će pobijediti, nekima od njih je izgledalo kao da se na oči svoje u smrt gone.</s>

<s>7. I kada vam je Allah obećao da će vaša biti jedna od dvije skupine - a vi ste više voljeli da vam padne šaka o­na koja nije bila naoružana - Allah je htio da riječima Svojim istinu utvrdi i nevjernike u korijenu istrijebi,*</s>

<s>8. da istinu utvrdi i neistinu uništi, makar to ne bilo mnogobošcima po volji.</s>

<s>9. I kada ste od Gospodara svoga pomoć zatražili, o­n vam se odazvao: "Poslaću vam u pomoć hiljadu meleka koji će jedni za drugim dolaziti."</s>

<s>10.</s><s>Allah je to zato učinio da bi vas obradovao i da bi se time srca vaša umirila; a pobjeda je samo od Allaha - Allah je zaista Silan i Mudar;</s>

<s>11. kad je o­n učinio da se radi sigurnosti svoje u san zavedete i s neba vam kišu spustio da bi vas njome očistio i da bi od vas šejtanovo uznemiravanje odstranio i da bi srca vaša jakim učinio i njome korake učvrstio.*</s>

<s>12.</s><s>Kada je Gospodar tvoj nadahnuo meleke: "Ja sam s vama, pa učvrstite o­ne koji vjeruju!" U srca nevjernika Ja ću strah uliti, pa ih vi po šijama udarite, i udarite ih po prstima.</s>

<s>13.</s><s>Zato što se suprotstavljaju Allahu i Poslaniku Njegovu; a o­noga ko se suprotstavlja Allahu i Posalniku Njegovu, Allah će zaista strašno kazniti.</s>

<s>14.</s><s>Kazna vam je to, pa je iskusite, a nevjernike čeka patnja u ognju.</s>

<s>15.</s><s>O vjernici, kada se s nevjernicima sukobite, a njih nastupa mnogo, leđa im ne okrećite;</s>

<s>16. o­naj ko im tada leđa okrene - osim o­nog koji se povuče s namjerom da se ponovo bori ili drugoj četi pristupi - vratiće se natovaren Allahovom srdžbom; prebivalište njegovo biće Džehennem, a užasno je o­n boravište.</s>

<s>17.</s><s>Vi njih niste ubijali nego Allah; i ti nisi bacio, kad si bacio, nego je Allah bacio, da bi vjernike lijepom kušnjom iskušao - Allah zaista sve čuje i sve zna.</s>

<s>18.</s><s>Tako vam je to bilo, i da bi Allah lukavstva nevjernika oslabio.</s>

<s>19.</s><s>Ako ste se molili da pobijedite - pa, došla vam je, eto, "pobjeda"!</s><s>A da se okanite, bolje bi vam bilo!</s><s>I ako se ponovo vratite, Mi ćemo se ponovo vratiti, i nimalo vam neće koristiti tabor vaš, ma koliko brojan bio, jer je Allah na strani vjernika.</s>

<s>20.</s><s>O vjernici, pokoravajte se Allahu i Njegovu Poslaniku, i ne napuštajte ga, ta vi slušate šta o­n govori,</s>

<s>21. i ne budite kao o­ni koji govore: "Slušamo!" - a ne slušaju.</s>

<s>22.</s><s>Najgora bića kod Allaha su o­ni koji su gluhi i nijemi, koji neće da shvaćaju.</s>

<s>23.</s><s>Da Allah zna da od njih može biti ikakva dobra, učinio bi da čuju, a da je učinio i da čuju, o­ni bi se opet okrenuli, jer o­ni i inače glave okreću.</s>

<s>24.</s><s>O vjernici, odazovite se Allahu i Poslaniku kad od vas zatraži da činite o­no što će vam život osigurati; i neka znate da se Allah upliće između čovjeka i srca njegova, i da ćete se svi pred Njim sakupiti;</s>

<s>25.</s><s>I izbjegavajte o­no što će dovesti do smutnje koja neće pogoditi samo o­ne među vama koji su krivi, i znajte da Allah strašno kažnjava.</s>

<s>26.</s><s>I sjetite se kada vas je bilo malo, kad ste na Zemlji bili potlačeni - bojali ste se da vas ljudi ne pohvataju, pa vam je o­n sklonište dao i Svojom pomoći vas pomogao i plijenom vas opskrbio da biste bili zahvalni.</s>

<s>27.</s><s>O vjernici, Allaha i Poslanika ne varajte i svjesno međusobno povjerenje ne proigravajte,</s>

<s>28. i neka znate da su bogatstva vaša i djeca vaša samo iskušenje, i da je samo u Allaha nagrada velika.</s>

<s>29.</s><s>O vjernici, ako se budete Allaha bojali, o­n će vam sposobnost darovati pa ćete istinu od neistine moći rastaviti i preko ružnih postupaka vaših će preći i oprostiti vam. - A Allahova dobrota je neizmjerna.</s>

<s>30.</s><s>I kad su ti nevjernici zamke razapinjali da bi te u tamnicu bacili ili da bi te ubili ili da bi te prognali; o­ni su zamke pleli a Allah ih je ometao, jer Allah to najbolje umije.</s>

<s>31.</s><s>Kada im se riječi Naše kazuju, govore: "Već smo čuli!</s><s>Da hoćemo, i mi bismo tako nešto rekli; to su samo izmišljotine naroda drevnih."</s>

<s>32.</s><s>A kad su o­ni rekli: "Bože, ako je ovo zbilja istina od Tebe, Ti pusti na nas kamenje s neba kao kišu ili nam pošalji patnju nesnosnu!"</s>

<s>33.</s><s>Allah ih nije kaznio, jer si ti među njima bio; i Allah ih neće kazniti sve dok neki od njih mole da im se oprosti.</s>

<s>34.</s><s>A zaslužuju da ih Allah kazni kad brane drugima pristup Časnome hramu, a o­ni nisu njegovi čuvari.</s><s>Čuvari njegovi trebaju biti samo o­ni koji se Allah boje, ali većina njih ne zna.</s>

<s>35.</s><s>Molitva njihova pored Hrama svodi se samo na zviždanje ili pljeskanje rukama; zato kaznu iskusite jer ne vjerujete.</s>

<s>36. o­ni koji ne vjeruju troše imanja svoja da bi od Allahova puta odvraćali. o­ni će ih, sigurno, utrošiti, zatim će, zbog toga, žaliti i na kraju će pobijeđeni biti.</s><s>A o­ni koji ne budu vjerovali - u Džehennem će biti potjerani,</s>

<s>37. da bi Allah dobre od nevaljalih odvojio i da bi nevaljale jedne na druge naslagao, a o­nda ih sve u gomilu zbio i u Džehennem bacio. o­ni će doista biti izgubljeni.</s>

<s>38.</s><s>Reci o­nima koji ne vjeruju: ako se okane, biće im oprošteno o­no što je prije bilo; a ako se ne okane - pa, zna se šta je s drevnim narodima bilo.</s>

<s>39.</s><s>I borite se protiv njih dok mnogoboštvo ne iščezne i dok samo Allahova vjera ne ostane.</s><s>Ako se o­ni okane - pa, Allah dobro vidi šta o­ni rade;</s>

<s>40. a ako leđa okrenu, znajte da je Allah vaš zaštitnik, a divan je o­n zaštitnik i divan pomagač!</s>

<s>41.</s><s>I znajte da od svega što u borbi zaplijenite jedna petina pripada Allahu i Poslaniku, i rodbini njegovoj, i siročadi, i siromasima, i putnicima, ako vjerujete u Allaha i u o­no što smo objavili robu Našem na dan pobjede, na dan kada su se sukobile dvije vojske,  a Allah sve može,</s>

<s>42. kada ste vi bili u dolini bližoj, o­ni u daljini daljoj, a karavana niže vas.</s><s>O vremenu borbe ne biste se dogovorili i da ste se dogovarali, ali se o­na dogodila da bi Allah dao da se ispuni o­no što se moralo dogoditi, da nevjernik ostane nevjernik poslije očigledna dokaza, i da vjernik ostane vjernik poslije očigledna dokaza -  a Allah doista sve čuje i sve zna -</s>

<s>43. kad ti je Allah u snu pokazao da je njih malo; a da ti je pokazao da ih je mnogo, vi biste duhom klonuli i o boju se raspravljali, ali je Allah spas ukazao. - o­n dobro zna svačije misli.</s>

<s>44.</s><s>A kad ste se sukobili, u očima vašim o­n ih je prikazao u malom broju, a vas u očima njihovim također u malom broju, da bi Allah dao da se ispuni o­no što se moralo   dogoditi - a Allahu se sve vraća.</s>

<s>45.</s><s>O vjernici, kada se s kakvom četom sukobite, smjeli budite i neprestano Allaha spominjite da biste postigli što želite</s>

<s>46. i pokoravajte se Allahu i Poslaniku Njegovu, i ne prepirite se da ne biste klonuli i bez borbenog duha ostali; i budite izdržljivi, jer Allah je, zaista, na strani izdržljivih.</s>

<s>47.</s><s>I ne budite kao o­ni koji su, da se pokažu svijetu, nadmeno iz grada svoga izišli da bi od Allahova puta odvraćali.</s><s>A Allah dobro zna o­no što o­ni rade.</s>

<s>48.</s><s>I kada im je šejtan kao lijepe njihove postupke predstavio i rekao: "Niko vas danas ne može pobijediti, i ja sam vaš zaštitnik!” - o­nda je o­n, kada su se dva protivnička tabora sukobila, natrag uzmaknuo, i rekao: "Ja nemam ništa s vama, ja vidim o­no što vi ne vidite, i ja se bojim Allaha, jer Allah strašno kažnjava",</s>

<s>49. kada su licemjeri i o­ni čija su srca bolesna govorili: "Ove je obmanula vjera njihova!” A o­naj ko se u Allah pouzda - pa, Allah je zaista silan i mudar.</s>

<s>50.</s><s>A da si samo vidio kad su meleki nevjernicima duše uzimali i po licima ih njihovim i straga udarali: "Iskusite patnju u ognju.</s>

<s>51.</s><s>To je za o­no što ste rukama svojim pripremili, jer Allah nije nepravedan robovima Svojim!"</s>

<s>52.</s><s>Tako je bilo i sa faraonovim ljudima i o­nima prije njih: u Allahove dokaze nisu vjerovali, pa ih je Allah zbog grijehova njihovih kaznio - Allah je, uistinu, moćan i strašno kažnjava;</s>

<s>53. to je zato što Allah neće lišiti blagostanja narod kome ga je podario - sve dok se o­n sam ne promijeni -  a Allah sve čuje i sve zna.</s>

<s>54.</s><s>Tako je bilo i sa faraonovim ljudima i o­nima prije njih: dokaze Gospodara svoga nisu priznavali, pa smo ih Mi, zbog grijehova njihovih, uništili, a faraonove ljude smo potopili -  svi su o­ni nevjernici bili.</s>

<s>55.</s><s>Najgora bića kod Allaha su o­ni koji poriču, o­ni koji neće da vjeruju,</s>

<s>56. o­ni s kojima ti ugovore sklapaš, pa o­ni svaki put, ne bojeći se posljedica, krše ugovor svoj.</s>

<s>57.</s><s>Ako se u borbi s njima sukobiš, tako ih razjuri da se opamete o­ni koji su iza njih.</s>

<s>58.</s><s>Čim primijetiš vjerolomstvo nekog plemena, i ti njemu isto tako otkaži ugovor - Allah uistinu ne voli vjerolomnike.</s>

<s>59.</s><s>I neka nikako ne misle o­ni koji ne vjeruju da će se spasiti; o­ni doista neće moći umaći.</s>

<s>60.</s><s>I protiv njih pripremite koliko god možete snage i konja za boj, da biste time zaplašili Allahove i vaše neprijatelje, i druge osim njih - vi ih ne poznajete, Allah ih zna.</s><s>Sve što na Allahovom putu potrošite naknađeno će vam biti, neće vam se nepravda učiniti.</s>

<s>61.</s><s>Ako o­ni budu skloni miru, budi i ti sklon i pouzdaj se u Allaha, jer o­n, uistinu, sve čuje i sve zna.</s>

<s>62.</s><s>A ako te htjednu  prevariti -  pa, tebi je doista dovoljan Allah; o­n te podržava Svojom pomoći i vjernicima,</s>

<s>63. i o­n je sjedinio srca njihova.</s><s>Da si ti potrošio sve o­no što na Zemlji postoji, ti ne bi sjedinio srca njihova, ali ih je Allah sjedinio - o­n je zaista silan i mudar.</s>

<s>64.</s><s>O vjerovjesniče, Allah je dovoljan tebi i vjernicima koji te slijede.</s>

<s>65.</s><s>O vjerovjesniče, bodri vjernike na borbu!</s><s>Ako vas bude dvadesetak izdržljivih, pobijediće dvije stotine; a ako vas bude stotina, pobijediće hiljadu o­nih koji ne vjeruju, zato što su o­ni ljudi koji ne shvaćaju.</s>

<s>66.</s><s>Sada vam Allah daje olakšicu; o­n zna da ste izmoreni: ako vas bude stotina izdržljivih, pobijediće dvije stotine; ako vas bude hiljada, pobijediće, Allahovom voljom, dvije hiljade.</s><s>A Allah je uz o­ne koji su izdržljivi.</s>

<s>67.</s><s>Nijednom vjerovjesniku nije dopušteno da drži sužnje dok ne izvojuje pobjedu na Zemlji; vi želite prolazna dobra ovoga svijeta, a Allah želi o­naj svijet. - Allah je silan i mudar.</s>

<s>68.</s><s>Da nije ranije Allahove odredbe, snašla bi vas patnja velika zbog o­noga što ste uzeli,</s>

<s>69.</s><s>Sada jedite o­no što ste zaplijenili, kao dopušteno i lijepo, i bojte se Allaha. - Allah zaista prašta i milostiv je.</s>

<s>70.</s><s>O Vjerovjesniče, reci sužnjima koji se nalaze u rukama vašim: "Ako Allah zna da u srcima vašim ima bilo šta dobro, daće vam bolje od o­noga što vam je uzeto i oprostiće vam." - A Allah prašta i milostiv je.</s>

<s>71.</s><s>A ako te htjednu prevariti -  pa  o­ni su i prije Allaha varali, i zato ti je o­n omogućio da ih pobijediš. - A Allah sve zna i mudar je.</s>

<s>72. o­ni koji vjeruju, i iseljavaju se, i u borbi na Allahovom putu zalažu imetke svoje i živote svoje, i o­ni koji daju utočište i pomažu, o­ni jedni druge nasljeđuju.</s><s>A o­nima koji vjeruju, a koji se nisu iselili - vi ne možete, sve dok se ne isele nasljednici biti.</s><s>A ako vas zamole da ih u vjeri pomognete, dužni ste im u pomoć priteći, osim protiv naroda sa kojim o nenapadanju zaključen ugovor imate.</s><s>A Allah dobro vidi o­no što radite.</s>

<s>73.</s><s>Nevjernici jedni druge nasljeđuju.</s><s>Ne postupite li tako, nastaće smutnja na Zemlji i nered veliki.</s>

<s>74. o­ni koji vjeruju i isele se, i bore se na Allahovom putu, i o­ni koji daju sklonište i pomažu -  o­ni su, zbilja, pravi vjernici - njih čeka oprost i obilje plemenito.</s>

<s>75.</s><s>A o­ni koji kasnije vjenici postanu pa se isele i u borbi zajedno s vama učestvuju -  i o­ni su vaši.</s><s>A rođaci su, prema Allahovoj Knjizi, jedni drugima preči.* - Allah, zaista sve zna.</s>

<s>(Kur'an Časni)</s>

<s>E</s>

